BASES PARA O PROCESO SELECTIVO DE CONTRATACIÓN DE UN TÉCNICO DE ORIENTACIÓN E PROSPECCIÓN LABORAL E ACCIÓNS DE SENSIBILIZACIÓN DA CULTURA EMPRENDEDORA PARA O PROGRAMA INTEGRADO DE EMPREGO " EMPREGAMARIN II"
ADMINISTRACIÓN LOCAL — Municipal — Marín (Persoal, oposicións, 21/08/2015)

No día da data esta Alcaldía aprobou as bases rectoras do proceso para a selección e contratación laboral temporal de un técnico para a realización de accións de ORIENTACIÓN, PROSPECCIÓN LABORAL E ACCIÓNS DE SENSIBILIZACION DA CULTURA EMPRENDEDORA PARA O PROGRAMA INTEGRADO DE EMPREGO “EMPREGAMARIN II” As presentes Bases regulan o procedemento selectivo para a selección e contratación laboral temporal de un técnico para a realización de accións de ORIENTACION, PROSPECCION LABORAL E ACCIÓNS DE SENSIBILIZACION DA CULTURA EMPRENDEDORA PARA O PROGRAMA INTEGRADO DE EMPREGO “EMPREGAMARIN II” O contrato será de duración determinada a xornada completa ata a data de finalización do programa integrado de emprego “ EMPREGAMARIN II”, que será o 31 de agosto de 2016. Para ser admitidos á realización da selección os aspirantes deberán cumprir os seguintes requisitos: a) Ter a nacionalidade española, sen perxuízo do disposto no artigo 57 da Lei 7/2007 no que respecta ao acceso ao emprego público dos nacionáis doutros estados. b) Posuír a capacidade funcional para o desempeño das tarefas de técnico de orientación e prospección laboral. c) Ter cumpridos dezaséis anos e non exceder, no seu caso, da idade máxima de xubilación forzosa. Só por lei poderá establecerse outra idade máxima, distinta da idade de xubilación forzosa, para o acceso ao emprego público. d) Non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionário, ou para exercer funcións similares ás que desempeñaba no caso de persoal laboral, no que fose separado ou inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. e) Estar en posesión do título de licenciado/a universitario/a, arquitecto/a, enxeñeiro/a ou grao ou título universitario de enxeñeiro/a técnico/a, diplomado/a universitario/a, arquitecto técnico ou grao. f) Ter ingresado na Tesourería Municipal a contía de 18,03 euros en concepto de dereitos de exame. Estarán exentos do pago da taxa por “Solicitude para tomar parte no procedemento para a selección e promoción do persoal” aquelas persoas que estean inscritas nas listas do INEM, sempre que non estean cobrando ningún tipo de prestación. Todos os requisitos deberán de posuirse na data en que finalice o prazo de presentación das solicitudes. Establécese como sistema para a selección o de concurso-oposición Os interesados en participar no proceso selectivo convocado, deberán presentar, no Rexistro do Concello de Marín ou en calqueira das formas previstas no artigo 38.4 da Lei 30/1992, no prazo de CINCO (5) DIAS HABILES, a contar dende o día seguinte ao da publicación das bases no BOP da Provincia de Pontevedra, instancia de participación á que deberán de acompañar a seguinte documentación: No caso de presentar a instancia en calqueira das formas previstas no artigo 38.4 da Lei 30/1992 que non sexa o Rexistro do Concello de Marín, o/a aspirante deberá enviar por fax, ao número 986882013, unha copia da instancia co selo do Rexistro onde se presentou. Rematado o prazo de presentación de instancias a Alcaldesa ditará resolución aprobando a listaxe provisional de admitidos e excluídos, así como as causas da súa exclusión. Esta Resolución será publicada no Taboleiro de Anuncios do Concello. Os aspirantes excluídos disporán dun prazo de TRES (3) DÍAS HÁBILES a contar dende o día seguinte ao da publicación da resolución para a enmenda dos defectos ou omisións así como para efectuar reclamacións. Rematado dito prazo a Alcaldesa, mediante resolución pola que aprobará a listaxe definitiva de aspirantes admitidos e excluídos, convocará aos admitidos mediante a publicación da resolución no taboleiro de anuncios da Casa do Concello. No caso de que dende un primeiro momento non houbese ningún aspirante excluído, ditarase resolución aprobando a listaxe definitiva de aspirantes admitidos. Na mesma resolución determinarase o lugar, data e hora de inicio dos exercicios. Esta resolución será publicada no taboleiro de anuncios da Casa do Concello. A selección realizarase polo sistema de concurso- oposición, establecéndose, asimesmo, unha entrevista curricular. Únicamente serán valorados os seguintes méritos, debidamente acreditados mediante orixinal ou copia cotexada, con arreglo ao seguinte baremo: Consitirá en expoñer ante o tribunal un programa integrado para o emprego, que haberá de ser deseñado polos aspirantes, cunha duración de 12 meses, sendo o ámbito territorial do mesmo o do Concello de Marín e a súa área de influencia (Bisbarras do Morrazo e Pontevedra), sendo o colectivo destinatario mozos/as menores de 30 anos, mulleres víctimas de violencia doméstica, persoas perceptoras de prestacións, subsidios por desemprego ou renda activa de inserción ( RAI) e persoas beneficarias da axuda do programa de recualificación profesional ( PREPARA). Todas as persoas dos colectivos mencionados deberán estar desempregadas e inscritas como demandantes de emprego. Dito programa haberá de ser presentado polos aspirantes xunto coa solicitude de participación no proceso selectivo, e dentro do prazo máximo establecido para a presentación das mesmas. Este requisito non é subsanable, polo que a súa non presentación en dito prazo suporá a non puntuación na fase de oposición e, por tanto, a eliminación do aspirante do proceso selectivo. Os aspirantes disporán dun tempo máximo de 15 minutos para a exposición do seu programa. O tribunal poderá formular aos aspirantes preguntas relativas á programación durante a súa exposición da mesma. Esta proba será calificada de 0 a 20 puntos, sendo preciso acadar unha puntuación mínima de 10 puntos para a súa superación. Consitirá na realización dunha entrevista persoal, que terá lugar en acto público e que versará sobre o currículum do aspirante. Este exercicio, que non terá carácter eliminatorio, valorarase de 0 a 3 puntos. Os aspirantes, que en calqueira momento poderán ser requeridos para acreditar a súa identidade, deberán presentarse ás probas provistos do documento acreditativo da mesma. Os aspirantes serán convocados ás probas en chamamento único e a súa non presentación no momento de ser chamado suporá a súa exclusión do proceso selectivo, agás nos casos de forza maior debidamente xustificados e apreciados polo Tribunal. A CALIFICACIÓN FINAL virá dada pola suma da puntuación obtida na fase de concurso de méritos, na fase de oposición e na entrevista curricular. No taboleiro de anuncios da Casa de Concello publicarase anuncio do tribunal coa calificación final acadada polos/as candidatos/as, que disporán dun prazo de 3 días hábiles para formular alegacións e reclamacións a ditas puntuacións. O tribunal cualificador proporá á Alcaldía a contratación de aquel/a aspirante que, tendo superado a fase de oposición, acade a maior calificación final. Na acta da última sesión incluirase unha relación dos aspirantes, de acordo coa sua calificación final, que, tendo superado a fase de oposición, non fosen propostos para a súa contratación inicial, co fin de, si se estima necesario, ser contratados en caso de renuncia, enfermidade, etc do candidato inicialmente contratado ou se fose precisa a contratación de outro/a técnico de orientación e prospección laboral. A publicidade do presente procedemento selectivo realizarase mediante a publicación das bases e convocatoria no Boletín Oficial da Provincia de Pontevedra e no taboleiro de anuncios da Casa do Concello, publicándose os restantes anuncios no taboleiro de anuncios da Casa do Concello. O Tribunal encargado da selección de dito persoal terán a seguinte composición: • Presidente/a: un/ha funcionario/a ou persoal laboral fixo do Concello de Marín ou de calqueira outra Administración Pública, con titulación ou especialización igual ou superior a esixida para o posto convocado. • Secretario/a: un/ha funcionario/a ou persoal laboral fixo do Concello de Marín ou de calqueira outra Administración Pública, con titulación ou especialización igual ou superior a esixida para o postos convocado. • 3 Vogáis: — Dous funcionarios de carreira ou persoal laboral fixo do Concello de Marín ou de calquera outra Administración Pública, con titulación ou especialización igual ou superior a esixida para o posto convocado. — Un funcionario de carreira ou persoal laboral fixo do Concello de Marín ou de calquera outra Administración Pública, con titulación ou especialización igual ou superior a esixida para o posto convocado, designado pola Alcaldía a proposta da Xunta de Persoal do Concello, pero que actuará, en todo caso, a título individual. A composición nominal dos membros do tribunal Cualificador, farase pública nunha Resolución da Alcaldía que será publicada no taboleiro de anuncios da Casa do Concello. O Tribunal non poderán actuar ou constituírse sen a presencia, a lo menos, de tres dos seus membros ( titulares ou suplentes) e coa asistencia, en todo caso, do Presidente e do Secretario (titulares ou suplentes) O Tribunal actuarán con suxeición ás bases de convocatoria e ao previsto na Lei 30/1992, quedando facultado para resolver cantas cuestións se susciten na súa interpretación. O/a aspirante proposto/a para a súa contratación laboral, deberá presentar, ante o departamento de persoal do Concello, a seguinte documentación — Tarxeta Sanitaria orixinal e fotocopia. — Declaración responsable de non estar separado mediante expediente disciplinario do servizo de calquera das Administracións Públicas ou dos órganos constitucionais ou estatutarios das Comunidades Autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de funcionário, ou para exercer funcións similares ás que desempeñaban no caso de persoal laboral, no que fose separado ou inhabilitado ou en situación equivalente nin ser sometido a sanción disciplinaria ou equivalente que impida, no seu Estado, nos mesmos termos o acceso ao emprego público. — Certificado/informe médico orixinal relativo a súa aptitude para o posto de traballo. — Certificación bancaria do número de conta no que se aboará a nómina. A Alcaldesa, unha vez rematado o prazo para formular reclamacións á calificación final, dictará Resolución de contratación de conformidade coa proposta vinculante do Tribunal Cualificador. • Deseño, seguemento e execución de accións de intermediación para as persoas participantes no proxecto • Realizar o acompañamento aos Itinerarios Individualizados de Inserción Sociolaboral • Análise do mercado laboral e captación de ofertas • Deseño e execución de accións de prospección e intermediación con empresas e/ou administracións para a obtención de acordos de colaboración e ofertas laborais. • Búsqueda de nichos de emprego e de posibles aliados na estratexia do programa integrado de emprego • Xestión de ofertas laborais • Tarefas de seguemento nas prácticas e contratacións laborais do alumnado por parte das empresas • Manter a coordinación eo contacto con las empresas e/ou institucions colaboradoras • Crear e manter actualizado o directorio de recursos para o emprego • Propoñer melloras no desenvolvemento e deseño do programa de emprego (deseño de proxectos, novas actividades, metodoloxías…) • Representar ao programa e a entidade nos espazos de coordinación técnica, tanto internos como externos, e na relación con terceiros • Realización de proxectos, informes, memorias e a súa posterior xustificación. • Realización de actividades de orientación laboral, sensibilización da cultura emprendedora e fomento do autoemprego. • Realización de calquera outra acción ou actividade necesaria para acadar os obxectivos finais do programa. • Traballar de forma coordinada co resto do equipo técnico adscrito ao programa e informar á persoa coordinadora do mesmo daquelas accións a levar a cabo. • Calquera outra relacionada co posto de traballo. En Marín a 14 de agosto de 2015.—A Alcaldesa-Presidenta, María Ramallo Vázquez.